Սիդ Հեյգ

Սիդ Հեյգ (, ամբողջ անունը` Սիդնեյ Էդդի Մոսեսյան (Sidney Eddy Mosesian), ), հայկական ծագումով ամերիկյան դերասան և պրոդյուսեր։

Կենսագրությունը 
Սիդ Հեյգը ծնվել է Ֆրեզնո քաղաքում` էլեկտրիկ Հեյգ Մոսեսյանի ընտանիքում։ Մանկությունն անցել է հայկական համայնքի ներսում։ Դերասանի իր կարիերան սկսել է բոլորովին պատահականորեն։ Պատանի տարիքում, ֆիզիկապես զարգանալով, Սիդ Հեյգը բախվել է իր մարմնի շարժողական համակարգի կոորդինացիայի խնդիրների հետ, որը ստիպել է նրան` հաճախել պարի դասընթացների։ Յոթ տարեկանում նա արդեն գումար է վաստակել, մասնակցելով որպես պարող` Ծննդյան տոների մանկական շոուին, իսկ հետո մասնակցություն է ունեցել վոդևիլ-շոուներին։ Նա ցուցադրել է իր երաժշտական տաղանդը` հատկապես հարվածային գործիքներ նվագելով։ Այդ ասպարեզում Սիդ Հեյգը իր ուժերը փորձել է սվինգ, կանտրի, ջազ, բլյուզ, ռոքնռոլ և այլ երաժշտական ժանրերում։ Նա կարողացել էր երաժշտության օգնությամբ գտնել գումար վաստակելու հեշտ ուղի և ձայնագրության համար կնքել էր շահավետ պայմանագիր։ 1958 թվականին «The T-Birds» խմբի կազմում թողարկվել է "Full House" սինգլը, որը հասել էր հիթ-շքերթների չորրորդ հորիզոնականին։

Ուսանելու տարիներին, դրամայի ֆակուլտետի ղեկավարը Էլիս Մերիլն էր, ով Սիդ Հեյգին հորդորում էր դերասանի ուղին բռնելու։ Էլիս Մերիլը Բրոդվեյում հայտնի դերասանուհի էր, այդ իսկ պատճառով նրա համար դժվարություն չէր ներկայացնում Սիդ Հեյգին օգնություն ցուցաբերելը։ Նա նույնիսկ կազմակերպել էր քասթինգ շոու, որտեղ հոլիվուդյան իր ընկերները գնահատում էին տարբեր դերասանների, որպեսզի նրանց առաջ մղեին դեպի ավարտական քասթինգ։ Հոլիվուդի ներկայացուցիչ, 1940-ական թվականների երաժշտական կատակերգակ աստղ Դենիս Մորգանը, գնահատելով Սիդ Հեյգի տաղանդը, նրան ընդգրկեց պիեսում խաղալու` առաջարկելով գլխավոր դերերից մեկը։ Այնուհետև Դենիս Մորգանը Սիդ Հեյգին խորհուրդ էր տվել` ուսումը շարունակելու Սան-Ֆերնանդոյի հովտում։ Երկու տարի անց Սիդ Հեյգը հայտնվեց Լոս-Անջելեսում, որպեսզի իր ուսումը կարողանար շարունակել Pasadena Playhouse-ում։ Այդ դպրոցում սովորել էին այնպիսի հայտնի դերասաններ, ինչպիսիք էին Ռոբերտ Փրեսթոնը, Ջին Հեքմենը և Դասթին Հոֆմանը։ Հետագայում Սիդ Հեյգը Հոլիվուդ տեղափոխվեց իր վաղեմի ընկերոջ` Ստյուարտ Մարգոլինի հետ միասին։

Որպես կինոդերասան, իր առաջին դերը Սիդ Հեյգը խաղացել է Ջեք Հիլլի ուսանողական կարճամետրաժ «The Host» կինոֆիլմում։ 1992 թվականին Սիդ Հեյգը հեռացավ գործերից, քանի որ հոգնել էր կրկնվող կերպարներ կերտելուց։ Նա այդ հանգամանքը բացատրում էր հետևյալ կերպ. «Ես այլևս չէի ցանկանում հիմար չարագործների խաղալ։ Դրանք ինձ տալիս էին նույնը` փոխելով միայն հագուստներս։ Դա վիրավորական էր ինձ համար և ես չէի ցանկանում գործ ունենալ դրա հետ»։ Շուրջ հինգ տարի Սիդ Հեյգը դադարեցրեց իր դերասանական կարիերան` այդ ընթացքում սովորելով հիպնոսող բժշկի մասնագիտություն։ Այնուհետև Քվենտին Տարանտինոն նրան առաջարկեց Մարսելուս Ուոլլասի դերը «Քրեագիտական գրվածք» (1994թ.) ֆիլմում։ Այդ պահին Սիդ Հեյգը դեռ հիասթափված էր անցած անհաջող դերերից և հրաժարվեց։ Սակայն դա այն որոշումներից մեկն էր, որի համար հետագայում կարելի էր միայն ափսոսալ։ Այնուամենայնիվ, 1997 թվականին Տարանտինոն նրան առաջարկեց խաղալ դատավորի դերը «Ջեքի Բրաուն» կինոնկարում։ Այդ դերը գրվել էր հատուկ Սիդ Հեյգի համար։

2000 թվականին Սիդ Հեյգը նկարահանվեց Ռոբ Զոմբիի «1000 դիակների տունը» սարսափ ֆիլմում, կատարելով կապիտան Սպոլդինգի դերը։ Դա նոր շունչ տվեց Սիդ Հեյգի ստեղծագործական կյանքին։ Այդ դերի համար Սիդ Հեյգն ընդգրկվեց հորոր ժանրի փառքի սրահ։ Այդ նույն դերով նա հանդես եկավ նաև «Սատանայի կողմից վտարվածները» կինոնկարում։ Նշված ֆիլմում մասնակցելու համար Chainsaw Awards ամենամյա մրցանակաբաշխության ժամանակ Սիդ Հեյգն համարվեց լավագույն դերասան և ստացավ հեռուստատեսային Scream Awards-ի մրցանակը` որպես «ամենանողկալի չարագործ»։

Անձնական կյանքը 

Սիդ Հեյգը 2007 թվականին ամուսնացել է Սյուզան Լ. Օբերգ-Մոսեսյանի հետ։

Մասնակի ֆիլմագրությունը

Ծանոթագրություններ 

Ամերիկահայ դերասաններ
Ամերիկահայ պրոդյուսերներ
Ամերիկացի հեռուստատեսային դերասաններ